สวัสดีค่ะรบกวนสอบถามค่ะ ปกติหนูจะทานยาคุมแบบ 28 เม็ด หนูทานมานานหลายปีแล้วค่ะ แล้วปกติประจำเดือนก็จะมาตรงทุกครั้งค่ะ แต่ละเดือนจะมา 2-3 วัน และจะมาไม่เยอะมากค่ะ แต่พอมาเดือนนี้ หนูทานยาจนหมดเม็ดสุดท้ายประจำเดือนของหนูยังไม่มาเลยค่ะ โดยหนูไม่เคยลืมทานยาเลยค่ะ หนูไม่มีอาการเครียดใดๆ ปัจจุบันหนูอายุ 34 ปีค่ะ มีทานยาแก้แพ้อากาศบ้างเป็นบางวันค่ะ และโดยในวันนี้ (18/03/2564) หนูจะต้องเริ่มยาแผงใหม่แล้วค่ะ หนูสามารถเริ่มยาแผงใหม่ได้เลยมั้ยค่ะ หรือหนูต้องรอให้ประจำเดือนมาก่อนค่ะขอบค่ะ
สวัสดีค่ะ การใช้ยาคุมแบบแผงรายเดือน 28 เม็ดนั้น ควรเริ่มใช้ภายใน 5 วันแรกของการมีประจำเดือน เพื่อให้ยาสามารถออกฤทธิ์ได้ทันทีตั้งแต่เม็ดแรก และให้กินติดต่อกันทุกวันจนยาหมดแผง คลาดเคลื่อนไม่เกิน 3 ชั่วโมง และเมื่อกินหมดแผง ให้กินยาแผงใหม่ต่อโดยทันทีโดยถ้าได้ใช้ยาอย่างถูกต้อง โอกาสตั้งครรภ์ขณะกินยามีได้น้อยมากๆ น้อยกว่า 1% โดยหากรอบเดือนยังไม่มาเมื่อกินยาหมดแผงแล้ว สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หรือไปยืนยันที่รพอีกครั้ง หากให้ผลลบจริง สามารถเริ่มยาแผงต่อไปได้เลย ไม่ต้องรอให้ประจำเดือนมาค่ะ